Guido Westerwelle

Guido Westerwelle (natus 27 Decembris 1961 Hunaphae, mortuus die 18 Martii 2016 Coloniae AgrippinaeNuntius apud orf.at) vir publicus Germaniae et sodalis Factionis Democraticae Liberalis Germaniae (FDP) erat.

 Familia et Munus 
Parentes Guidonis iurisconsulti fuerunt. Et ipse, postquam maturitatem Bonnae anno 1980 adeptus est, eodem loco iurisprudentiae studebat et anno 1987 primam et 1991 secundam probationem accepit. Anno 1994 ab universitate Hagen doctor iurisprudentiae promotus est. Ab anno 1991 iurisconsultus laborat.

 Cursus honorum 
Westerwelle iam ab anno 1990 sodalis FDP, annis 1983 - 1988 praeses iuvenum liberalium fuit. Annis 1994 ad usque 2001 secretarius generalis FDP factionem rexit. Anno 1996 etiam legatus Dietae Foederalis factus est, cum alius legatus suae factionis Dietam reliquerat. 4 Maii 2001 denique successor Wolfgangi Gerhardt praeses factionis FDP electus est, quem honorem etiam post victoriam in electione Dietae Foederalis 27 Septembris 2009 accepit: 29 Septembris omnibus votis reelectus est. Annis 2006 - 2009 etiam praeses fractionis FDP in parlamento Theodisco erat. Anno 2011 autem factio eius FDP clades acerrimas in electionibus senatuum terrarum accepit: Cum et in Badenia-Virtembergia et in Rhenania-Palatinato FDP plurima suffragia amisit, Westerwelle 3 Aprilis a magistratu praesidis FDP se recepit. Administer rerum exterarum mansit, cum praeses FDP voluntate factionem regentium 13 Maii 2011 Philippus Rösler factus estFAZ 13 Maii 2011 (lingua Theodisca). Rösler die 18 Maii et vicarius cancellarius nominatus est. Westerwelle cum omnibus sodalibus FDP mandatum ad Dietam Foederalem amisit, quod factio minus quam 5 per centum suffragiorum acceperat. Die 18 Martii 2016 Leuchaemiae afflictus mortuus estDer Spiegel die 18 Martii 2016.

 Consilia 
Electione anni 2002 XVIII per centum suffragiorum accipere conabatur, cum neve CDU/CSU neve SPD factioni foedus proposuit. Sed non plus quam 7,2 per centum adeptus est. Electione anni 2005 plus quam VIII per centum adeptus dux factionum adversarum factus est, cum SPD et CDU/CSU foedus ad regendam Germaniam facerent. Anno 2009 autem FDP factio Westerwelle suadente CDU foedus proposuit et XV per centum accepit electione Dietae Foederalis. Die 17 Decembris 2013 Franciscus Gualterus Steinmeier (SPD) successor administer exterarum rerum nominatus est.

 Opera 
 Guido Westerwelle: Das Parteienrecht und die politischen Jugendorganisationen. Baden-Baden, Nomos, 1994, ISBN 3-7890-3555-6.
 Guido Westerwelle (ed.): Von der Gefälligkeitspolitik zur Verantwortungsgesellschaft. Econ Tb., Dusseldorpii/Monachii, 1997, ISBN 3-612-26520-2.
 Guido Westerwelle: Neuland: Einstieg in einen Politikwechsel. Monachii 1998, ISBN 3-430-19602-7.
 Guido Westerwelle: Neuland. Die Zukunft des deutschen Liberalismus. Monachii 1999, ISBN 3-612-26658-6.
 Guido Westerwelle (ed.): Mein Buch zur Wahl. Monachii 2002, ISBN 3-548-75103-2.

 Nexus externi 

 Pagina personalis (lingua Theodisca)
 Curriculum vitae in pagina Dietae Foederalis Germaniae (lingua Theodisca) 

Notae

Categoria:Alumni Universitatis Bonnensis
Categoria:Legati Dietae Foederalis Germaniae
Categoria:Praesides FDP
Categoria:Praesides Fractionis FDP Dietae Foederalis Germaniae
Categoria:Administri Foederales Rerum Exterarum
Categoria:Cancellarii Vicarii Germaniae
Categoria: Secretarii generales FDP